
Uznesenie Správny súd v Bratislave v právnej veci žalobcu: A. B., nar. XX.XX.XXXX, bytom C. XXX/XX, XXX XX D., právne zastúpeného: JUDr. Silvia Turcsányiová, advokátka, so sídlom Štefánikova 111/21, 917 01 Trnava, IČO: 42 226 279, proti žalovanému: Generálny štáb Ozbrojených síl Slovenskej republiky, so sídlom Kutuzovova 8, 832 47 Bratislava, IČO: 30 845 572, o preskúmanie zákonnosti rozhodnutia žalovaného č. OdVS-66-1/2023 zo dňa 30.06.2023, takto rozhodol: Správny súd v Bratislave p o s t u p u j e vec na konanie a rozhodnutie miestne príslušnému Správnemu súdu v Banskej Bystrici. odôvodnenie: 1. Žalobca sa správnou žalobou zo dňa 06.09.2023, doručenou Správnemu súdu v Bratislave dňa 06.09.2023, domáha preskúmania zákonnosti rozhodnutia žalovaného č. OdVS-66-1/2023 zo dňa 30.06.2023 (ďalej len „napadnuté rozhodnutie“), ktorým žalovaný zamietol odvolanie žalobcu proti Personálnemu rozkazu riaditeľa Personálneho úradu ozbrojených síl Slovenskej republiky č. 4550 zo dňa 20.04.2023 (ďalej len „prvostupňové rozhodnutie“) a toto rozhodnutie potvrdil. Žalobca v správnej žalobe navrhuje, aby správny súd zrušil napadnuté rozhodnutie ako aj prvostupňové rozhodnutie, vec vrátil riaditeľovi Personálneho úradu ozbrojených síl Slovenskej republiky a zároveň, aby mu priznal právo na náhradu trov konania. 2. Podľa § 97 zákona č. 162/2015 Z. z. Správny súdny poriadok v znení neskorších predpisov (ďalej len „SSP“), ak tento zákon neustanovuje inak, správny súd kedykoľvek počas konania prihliada na to, či sú splnené podmienky, za ktorých môže správny súd konať a rozhodnúť (ďalej len „procesné podmienky"). 3. Podľa § 9 ods. 1 SSP, konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. 4. Podľa § 10 SSP, na konanie a rozhodovanie v správnom súdnictve sú vecne príslušné Správny súd v Bratislave, Správny súd v Banskej Bystrici a Správny súd v Košiciach, ak tento zákon neustanovuje inak. 5. Podľa § 13 ods. 1 SSP, miestne príslušným je správny súd, v ktorého obvode má sídlo orgán verejnej správy, ktorý rozhodol v prvom stupni, ak tento zákon neustanovuje inak. 6. Podľa § 18 ods. 2 SSP, ak správny súd zistí, že nie je vecne, miestne alebo kauzálne príslušný, postúpi vec uznesením príslušnému súdu alebo správnemu súdu. Podľa § 18 ods. 5 SSP, právne účinky spojené s podaním žaloby alebo iného podania zostávajú pri postúpení veci zachované. 7. Podľa § 18 ods. 5 SSP, právne účinky spojené s podaním žaloby alebo iného podania zostávajú pri postúpení veci zachované.
8. Podľa § 3a ods. 1 zákona č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov, sídlom Správneho súdu v Banskej Bystrici je mesto Banská Bystrica; jeho obvod tvoria územné obvody Banskobystrického kraja, Trenčianskeho kraja a Žilinského kraja. 9. Správny súd po preskúmaní procesných podmienok zistil, že nie je miestne príslušný na konanie o podanej správnej žalobe. V prejednávanej veci rozhodol v prvom stupni riaditeľ Personálneho úradu ozbrojených síl Slovenskej republiky, so sídlom Demänová 393, 031 01 Liptovský Mikuláš. Miestne príslušným je preto podľa § 13 ods. 1 SSP Správny súd v Banskej Bystrici, keďže v obvode tohto správneho súdu má sídlo orgán verejnej správy, ktorý vo veci rozhodol v prvom stupni. 10. Vzhľadom na to, že Správny súd v Bratislave nie je miestne príslušným na konanie v predmetnej veci, rozhodol o postúpení veci podľa § 18 ods. 2 SSP tak, ako je uvedené vo výrokovej časti tohto uznesenia. 11. Toto rozhodnutie senát Správneho súdu v Bratislave prijal pomerom hlasov 3:0 4 v spojení s § 147 ods. 2 SSP). Poučenie: Proti tomuto uzneseniu nie je prípustná kasačná sťažnosť (§ 439 ods. 2 písm. d) SSP).
(§ 139 ods.

